
INTRODUCTIO. 

I 

1 ■ ■ ■ 

Quod  in  omnibus  fere  morbis,  admodum  dubiis  rarius- 
que  occurrentibus  fieri  solet,  ut  nomen  nosologicum 
verae  morbi  naturae  non  bene  respondeat,  idem  in 
eo,  quem  paulo  accuratius  pertractandum  nobis  pro- 
posuimus, morbo  redire  videmus.  Inde  etiam  factum 
est,  ut  morbus,  de  quo  jam  acturi  sumus,  varia  a 
variis  auctoribus  acceperit  nomina,  prout  hic  ille 
de  ejus  natura  et  indole  judicaverat.  Leguntur  enim 
praeter  Phlegmatiam  s.  Plilegmasiam  albam  dolen- 
tem baecce  ejus  nomina:  Phlegmasia  lactea,  oedema 
lacteum  (Denh  am),  eccliymoina  lymphaticum, 
oedema  Puerperarum  (Callis en),  anasarca  serosa 
(C  ullen),  scelalgla  puerperarum,  cruritis  (Hosa  ck), 
Ischias  a Sparganosi  (S  au  vage),  Ilucuemia  Spar- 
ganosis (Mason  Good),  Nevritis  ocdcmato-phleg- 
monosa  (Duges).  Sed  ne  frequentissima  quidem 

omnium  designatio,  Phlegmatia  alba  dolens,  totum 
nobis  amplecti  videtur  morbi  characterem.  Etenim 
si  presse  verbi  significationum  sequimur,  Ph.  a.  d. 
nihil  aliud  est,  nisi  materiae  albae  et  tenacis  in  crure 
accumulatio,  quae  dolorem  efficiat.  Observationes 
autem  in  corporibus  hoc  morbo  laborantibus  et  de- 
functis institutae  satis  superque  docuerunt,  et  ma- 
teriem illam  lymphaticam  saepius  desiderari,  et  tu- 
morem interdum  ab  albo  colore  discedere  et  in  ru- 
bicundum magis  abire.  Quamobrem  nos  etiam,  qui 
D avidis  Davis  sententiae  adstipulamur,  nisi  timor, 
ne  major  fieret  confusio,  nos  prohiberet,  aliam  pro- 
poneremus morbi  significationem,  et  inflammationem 
venarum  pelvis  aut  cruris  appellaremus.  Quam 
quidem  inflammationem,  quod  maxime  in  puerperis 
haud  multo  post  partum  reperiatur , plures  medici 
et  viri  artis  obstetriciae  peritissimi,  soli  puerperio 
propriam  esse  contendunt  atque  edocent,  eosque  ca- 
sus, ubi  mulieres  gravidas,  virgines  aut  viros  morbo 
affectos  esse  varii  scriptores  referunt,  aut  plane  re- 
pudiant, aut  veram  Phlegmatiam  albam  dolentem 
fuisse  negant.  At  quum  nulla  sit  causa,  cur  viris 
maxime  reverendis,  peritissimisque  medicis,  Sacht- 
leben  (6),  Struve(ll),  ab  Ammon  (17)  aliisque, 
qui  omnes  in  hominibus,  qui  non  puerperae  erant, 
morbum  nostrum  observarunt,  diffidamus,  ct  quum 
egomet  ipse  nuper  in  nosocomio  caritatis  Berolincnsi 
juvenem  YJS*nti  quatuor  annos  natura  Phlegmatia 

alba  dolente,  etiamsi  complicata  cum  aliis  affectio- 
nibus, laborantem  viderim,  liunc  morbum  nulli  aetati, 
infantili  fortasse  excepta,  neutri  sexui,  nullique  con- 
stitutioni parcere,  contendere  audeo.  Quamquam 
negari  nequit,  illam  Phlegmatiam,  quae  non  puer- 
peras infestat,  alius  esse  generis,  aliusque  auctori- 
tatis, quam  quae  in  puerperio  observatur.  Quare 
recte  fortasse  disserit  Dr.  Groetzner  (16),  ubi 
dicit,  Phlegmatiam  albam  dolentem  virorum  et  non 
puerperarum  eodem  modo  differre  a Phlegmatia 
puerperarum,  quo  Peritonitidem  vel  Enteritidem, 
qua  viri  et  mulieres  laborant,  a Peritonitide  puer- 
perali. 


SYMPTOMATA  ET  DECURSUS. 

Ut  omnia  certo  quodam  ordine  describamus 
symptomata,  et  ut  clariorem  praebeamus  morbi  ima- 
ginem, tria  statuimus  symptomatum  genera,  in  qui- 
bus affectiones  locales,  febriles,  et  accidentes,  bilio- 
sas plerumque  complectimur. 

A.  Affectiones  locales.  Una,  vel  quod  rarius 
fit,  pluribus  febris  accessionibus  praegressis  puer- 
perae vel  alii  hoc  malo  laborantes  dolorem  pungen- 
tem et  acrem  sentiunt,  qui  venae  inflammatae  dire- 
ctionem sequitur.  Plerumque  autem  dolores,  si  ex- 

trcmitas  inferior  affecta  est,  a regione  hypogastrica 
alterius  utrius  lateris,  et  maxime  quidem  sinistri 
solius,  aut  ab  osse  sacro  aut  a partibus  pudendis 
externis  exorsi  per  cruris  longitudinem  ad  pedem 
usque  extenduntur;  interdum  etiam  sursum  ad  ab- 
domen et  musculos  psoates  adseendunt:  si  extremi- 
tas superior,  quod  rarius  fit,  laborat,  fovea  axillaris 
primum  dolet.  Dolores  in  diem  augentur  et  mox 
tantam  consequuntur  extensionem  ct  vehementiam, 
ut  nullo  modo  jacere  queant  aegroti  et  ne  levissi- 
mum quidem  tactum  tolerare.  Denique  crus,  quod 
vix  amplius  flecti  et  adduci  potest,  in  eodem  fere 
situ,  quem  in  Psoitide  et  Ischiade  liabct,  perseve- 
rat. Jam,  doloribus  per  plurcs  dies  magis  minusve 
durantibus  in  regione  inguinali,  aut  unum  aut  utrum- 
que labium  pudendorum  intumescere  incipit,  qui 
quidem  tumor  in  diem  crescit,  et  deorsum  proce- 
dens per  aliquot  tempus  articulationem  genu  ita  oc- 
cupat, ut  femur  affectum  interdum  duplo , quin  tri- 
plo crassius  altero  appareat.  Numquam  fere  utram- 
que extremitatem  tumore  affectam  esse  observarunt, 
quamquam  interdum  fit,  ut  recrudescentibus  dolori- 
bus ac  febri s plerumque  post  refrigerationem  aut 
ciborum  abusum,  ab  altera  extremitate  recedens  ad 
alteram  ille  transeat.  Tumor  si  ad  summum  magnitu- 
dinis et  perfectionis  gradum  processit,  haec  observatori 
praebet  signa  pathognomonica : cutis  color  naturalis 
iu  albedinem  lacteam,  ceream,  nitidam  mutatur,  spo- 

culique  laevitatem  accipit.  Nonnulli  scriptores  ru- 
bras aut  purpureas  strias  in  tumore  percurrentes  se 
observasse  contendunt*),  quod  alii  negant.  Simul 
omnes  venae  et  varices,  si  quae  aderant,  evanescunt. 
Calor  supra  regulam  adauctus,  'et  aegrotanti  moles- 
tissimus est,  et  tangentem  manum  fere  urit,  ita,  ut 
mordax  possit  vocari.  Huc  accedit,  quod  tumor 
valde  durus,  densus,  elasticus,  nec  non  undique 
aequaliter  extensus  sit,  nec  diminuatur  situ  horizon- 
tali, neque  ullam,  si  digitus  imprimitur,  foveam  re- 
linquat. Si  qua  fit  iu  tumorem  incisio,  nil  plerum- 
que profluit  materiei  aquosae,  vel  lymphaticae,  vel 
purulentae;  verum  tamen  alii  observatores  copiosum 
limpidum  humorem  ex  incisione  provenientem  vide- 
runt. Tumor,  modo  breviore  modo  longiore  tem- 
pore interjecto,  eodem  plerumque  ordine,  quo  exo- 
riebatur, sensim  sensimque  decrescit  et  evanescit, 
ita  tamen,  ut  dolores  vehementiores  amplius  per- 
durent. Quid?  quod  postquam  jam  diu  tumor 
evanuit,  dolores  majorque  affectae  antea  partis  sen- 
sibilitas  remanent.  Interdum  recedente  tumore  fu- 
niculi nodosi  duriusculi  in  sura,  poplite,  feuiorisquc 
interiori  latere. tactu  percipiuntur,  de  quorum  nodo- 
rum natura  .magna  inter  medicos  dissensio  et  opi- 
nionum varietas  exstat.  Alii  enim  pro  induratis  va- 
sis lymphaticis  habent,  alii  musculorum  coutractio- 

nes,  alii  diffusam  in  telam  cellulosam  spissatamque 
lympham  esse  opinantur. 

B.  Affectiones  febriles.  Plerique  omnes,  quibus 
ut  saepius  hunc  morbum  observarent,  contigit,  num- 
quam  febrem  deesse  testantur.  Si  mulieres,  quae 
non  puerperae  sunt,  aut  viros  morbus  aggreditur,  illi 
statim  ab  initio,  puerperae  plerumque  inter  decimum 
et  quartum  decimum,  interdum  inter  tertium  et  de- 
cimum diem,  rarius  inter  tertiam  sextamque  hebdo- 
madem  post  partum  febricitare  coeptant.  Febris 
contiuua  remittens  esse  solet.  In  unico  tantum  casu 
malum  cum  febri  intermittente,  eaque  quartana  in- 
incepisse,  quae  vero  mox  in  continuam  remittentem 
abiret,  observavit  Struv  e (11).  Dum  alii,  iique 
plurimi  nunquam  horripilationem,  aut  frigus  ab 
aegrotis  percipi  monent,  non  desunt,  qui  cum  vehe- 
mentissimo  frigoris  impetu  morbum  se  manifestare 
contendant.  Character  synochalis,  quem  febris  sub 
morbi  initio  prae  se  ferre  solet,  paucis  diebus  post 
in  nervoso -torpidum  mutatur.  Pulsus  in  primo 
morbi  stadio  magna  frequentia  excellens,  duriuscu- 
lus, postea  fit  mollis,  parvus.  Caput  in  exacerbatio- 
nibus, quae  vespertino  tempore  subveniunt,  paulisper 
dolet  et  gravescit;  interdum  susurrus  aurium  obser- 
vatur, nec  raro  levia  deliria  aegrotorum  animum  oc- 
cupant. Cutis  aut  siccessit,  aut  supra  modum  hu- 
mectat.  Lingua  plerumque  liumida,  muco  albo,  aut 
luteo  foedatur;  ciborum  appetitus  plane  jacet.  Irina 

semper  fere  turbida  est,  nec  raro  copiosum  facit 
sedimentum.  Sitis  et  aestus  magis  minusve  urgent. 

C.  AtTectiones  accidentes.  Quod  plerumque  fit 
in  phlebitidibus,  ut  organa  digistioni  inservientia 
corrumpantur  et  ut  biliosa  maxime  in  lucem  pro- 
deant phaenomena,  id  rursus  in  Phlegmatia  alba  do- 
lente  invenimus.  Color  enim  llavescens,  ictericus 
in  oculorum  orisque  angulis  conspicitur;  pravum  et 
praecipue  amarum  saporem  aegroti  sentiunt;  hypo- 
chondria haud  raro  intumescunt;  ructus  et  inflatio 
ventris,  saepissimeque  nausea  aut  vomitus  ipse  ac- 
cedit. Alvus  plerumque  tarda,  adeo  obstructa  est, 
aut  fluit,  et  juncta  sibi  interdum  tormina  habet;  de- 
jectiones plerumque  biliosae  sunt  foeiidumque'  ex- 
spirant odorem.  — Functiones  puerperales  crebro 
turbatas  invenimus,  lochiorumque  rubrorum,  si  qui- 
dem fluunt,  parcior  in  universum  fluxus  apparet; 
interdum  loebia  copiosiora  foetidumque  odorem  ex- 
halantia observantur;  rarissime  tantum  plane  fluere 
desinunt.  Pari  modo  lactis  secretio  praeter  natu- 
ram diminuitur,  aut  cessat.  Sic  morbus  plerumque 
per  duas  vel  tres  hebdomades , inter  quod  tempus 
puerperarum  infantes,  etiamsi  a matre  lactati,  bene 
valere  solent,  decurrit,  ideoque  magis  minusve  acu- 
tus potest  vocari.  Sed  exempla  et  exstant  nonnulla, 
ubi  acutissimum,  rapidumque  habuerat  decursum. 
Denique  etiam  proh  dolor!  admodum  saepe  in  sta- 

tum  chronicum  transducitur,  ita  ut  aegrotantes  per 
menses,  imo  per  annos  malo  crucientur. 

EXITUS  MORBI. 

Plilegmatia  alba  dolens  eosdem,  quos  inflam- 
mationes, exitus  habet.  Quum  vero,  uti  infra  co- 
piosius demonstrare  studebimus,  morbi  causam  pro- 
ximam in  Phlebitide  ponamus,  non  mirum  est,  quod 
eodem  fere,  quo  venarum  inflammationem,  morbum 
nostrum  finiri  videmus. 

Omnium  faustissimus  et  prosperrimus  exitus,  in- 
flammationis resolutio  et  perfecta  valetudinis  restitutio, 
dolendum  est,  quod  non  crebrius  adducitur.  Sed  si 
contingit  medico,  morbum  per  resolutionem  repellere 
valetudinemque  restituere,  fere  numquam  aliquid 
critici  animadvertit,  sed  cuncta  phaenomena  eodem, 
quo  exoriebantur,  ordine  pedetentim  discutiuntur. 
Febris  remittit,  dolores  mitigantur,  planeque  eva- 
nescunt; tumor  ipse  decrescit,  et  plerumque  quidem 
a femoris  articulo  ad  genu  usque;  eadem  igitur, 
qua  invaserat  via,  fugere  solet.  In  sura  tamen, 
nec  non  in  dorso  pedis,  interdum  etiam  in  planta 
tumorem  diutius  commorari  doloribus  continuis, 
saepius  etiam  in  oedematosam  quandam  cruris  in- 
tumesccntiam  transire  videmus.  Multis  in  casibus, 
etiamsi  morbus  jam  sanatus  est,  incessus  claudicans 
et  dolor  aliquis  remanet,  ubi  femur  movetur. 

Alius  morbi  exitus,  nec  tamen  frequens  est 
suppuratio.  Si  tumor  in  abscessum  suppurantem 
transit,  haccce  percipiuntur  phaenomena:  Horripi- 
lationibus praegressis,  cutis  rubescere,  acuminari 
incipit,  abscessus  rumpitur,  copiam  albi  vel  subflavi 
puris  ciTuiulens.  Brevi  post  omnes  partes  adjacen- 
tes sunt  subfossae,  sinus  fistulosi  ubique  cxistunt, 
suppuratio  musculos,  tendines,  ligamenta,  ossa  de- 
struit. Suppuratione  profusa  et  incredibilibus  do- 
loribus vires  mox  exhauriuntur,  ut,  nisi  cita  ampu- 
tatione malum  inhibeatur,  febris  hectica  exoriatur, 
quae  aegrotantis  vitam  finit. 

Unus  etiam  exstat  casus  a Th.  Chevalicr 
observatus  et  a Caspcr  (S)  nobiscuin  communi- 
catus, in  quo  dextra  mulieris  extremitas  inferior  in 
ingentem  molem  elephantiasi  haud  dissimilem  incre- 
verat. 

Phlcgmatiam  albam  dolentem  in  gangraenam 
exire  observarunt  Boer  (5),  Burns  (9),  Casper 
(8)  et  Stru v e (11). 

Mors  denique  aut  febri  suppuratoria  et  hectica, 
aut  degeneratione  locali  adducta,  lento  gradu  ar- 
repere solet.  Plerumque  nonnisi  cacchectici  et  sum- 
mum in  modum  debilitati  homines  morte  consumun- 
tur. Mors  ipsa  autem,  pluribus  noctibus  insomni- 
bus praegressis,  quieta,  et,  summa  virium  exinani- 
tione facta,  doloribus  aliisque  molestiis  vacua  esse 
solet. 

CADAVERUM  SECTIONES. 

Ex  quibus  optime  morbus  noster,  dubiosus 
sane  cognosci  et  unde  rectissime  de  ejus  natura 
judicari  possit,'  cadaverum  dissectiones,  dolendum 
est,  quod  tam  raro  sint  factae.  Tanta  autem  exstat 
in  iis,  quae  obtulerunt  sectiones,  et  quae  ostende- 
runt, diversitas,  ut  tantum  absit,  ut  clariorem  acce- 
perimus de  morbi  natura  lucem,  ut  confusio  sit 
procreata,  majorque  facta  inter  medicos  dissensio. 
C asper  (8),  qui  Phlegmatiac  albae  dolentis  histo- 
riam nobiscum  communicavit,  corpore  dissecto  haec 
a se  inventa  esse  narrat:  praeter  affectiones  morbo- 
sas pulmonum,  cordis  et  hepatis,  ligamenta  uteri, 
uterum  ipsum,  glandulas  inguinales  et  crurales,  te- 
lamque cellulosam  certa  inflammationis  adeo  jam 
gangraenae  signa  prae  se  tulisse;  vasa  sanguifera 
morbosi  ne  vestigium  quidem  continuisse  auctor 
expressis  verbis  dicit.  Plane  contraria  D avis  (15) 
refert,  qui  in  quatuor  corporibus  Phlegmatia  alba 
defunctis  et  a so  dissectis  haec  sibi  occurrisse  di- 
cit: semper  vel  venam  cruralem  vel  venas  iliacas, 
tam  communem,  quam  externam  valde  extensas  et 
sanguine  coagulato  completas  fuisse;  substantiam 
coagulatam  indolem  lamellosam  habuisse  et  adhae- 
siones cum  venaruifi  partibus  conformasse;  nun- 
quam vero  vasorum  lymphaticorum  inflammationem 
se  vidisse  tradit.  — liankcl  (16),  qui  casum 

hydropici  simulque  Pii.  a.  d.  laborantis  nobis  com- 
municavit, mortuo  illo  et  dissecto  neque  glandula- 
rum nec  vasorum  lymphaticorum,  neque  arteriae 
alicujus,  nec  venae,  nec  nervi  inflammationes  mu- 
tationesve  reperissc  se  contendit.  Dr.  ab  Ammon 
(17),  cui  casum  lethalem  Phlegmatiae  albae  dolen- 
tis extra  puerperium  accuratissime  observare  con- 
tigit, de  iis,  quae  in  corpore  dissecto  invenit,  pro- 
didit liaecce:  Corpus  non  emaciatum  fuisse  neque 

exhalasse  foetidum  odorem;  vasa  ex  abdomine  per 
• 1 
canalem  cruralem  penetrantia  in  toto  decursu  usque 

ad  eam  femoris  partem,  ubi  sub  margine  musculi 
i sartorii  sese  abscondunt,  vasis  lymphaticis  glandu- 
lisquc  induratis  ac  nodosis  circumdata  fuisse,  la- 
queosque quasi  conformasse;  nusquam  fuisse  exsu- 
dationem  lymphaticam  aut  purulentam,  aut  serosam; 
tunicam  internam  arteriae  cruralis  valde  rubefactam, 
venam  cruralem  vero  integram  fuisse;  ligamentum 
interi  rotundum  quasi  catenam  glandulosam  confor- 
linasse;  ovaria  fuisse  integra,  sinistrum  dextro  paulo 
i majus;  tubas  et  corpus  uteri  normalem  habuisse 

• conditionem;  vaginam  dilatatam,  simul  cum  labiis 

• orificii  exulceratam;  ejus  parietes  duros  fuisse;  re- 

1 liqua  omnia  fere  normalia  fuisse.  — 11  ob.  Lee 

\ 

1(20)  D avidis  Davis  observationes  comprobans, 
iin  sectione  corporis  phlegmatia  alba  defuncti  venam 
iiliacam  extremitatis  allectae  obstipatam , glandulas 
iinguinalcs  autem,  vasa  lymphatica  telamque  cellu- 

losam  a normali  conditione  non  recessisse  invenit. 
— In  casu,  quem  ego  ipse  nuper  in  nosocomio 
Caritatis,  quamquam  morbus  cum  Peritonitide,  Psoi- 
tide  et  Nevritide  erat  complicatus,  observavi,  ae- 
groti mortui  obductio  patefecit:  praeter  inflamma- 
tionis signa  in  peritonaeo,  in  musculo  Psoate,  in 
rene  dextro,  venae  cavae  particulam  inflammatam, 
glandulas  inguinales  degeneratas,  vasa  lymphatica 
autem  incolumia,  nullam  in  telam  cellulosam  exsu- 
dationem  neque  purulentam,  neque  lymphaticam. 
Sed  haec  sufficiant,  quum  quae  alii  medici  et  ob- 
servatores hac  de  re  disseruerunt,  ideo  huc  non 
pertineant,  quod  morbos,  quos  pro  Phleginatia  alba 
dolente  habentes,  observarunt,  ut  ex  morbi  descrip- 
tionibus conjicere  licet,  aut  veram  Phlegmatiam 
plane  non  fuisse  aut  cum  aliis  conjunctos  fuisse 
persuasum  nobis  habemus. 

DIAGNOSIS. 

Etiamsi  Phlegmatiae  albae  dolentis  vera  natura 
nondum  satis  sit  cognita  et  explorata,  etiamsi  haud 
raro  complicata  cum  aliis  morbis  incedat,  et  licet 
hoc  illud  signum  pathognomonicum  interdum  desi- 
deretur, tamen  vix  umquam  fieri  potest,  si  omnia 
symptomata  totumque  morbi  decursum  bene  per- 
pendas, ut  permisceas  cum  alio  aliquo  morbo  aut 
malo  locali.  Diagnosis  praecipue  hisce  munitur  et 
firmatur  momentis : tumoris  duritie  et  peculiari 

albedine.  calore  supra  naturam  aucto  dolorumque 
acrimonia  ct  vehementia.  Enumerabimus  autem 
morbos,  qui  cum  Phlegmatia  alba  dolentc  possint 
permutari,  et  quae  intersint  inter  illos  breviter 
exponamus. 

1)  Oedema  pedum  est  multo  mollius,  athero- 
mati haud  dissimile,  digito  renititur,  et  si  manibus 
tangis  tuinorfem,  fovea  remanet.  Tumor  hydropi- 
cus frigidus  est  et  doloribus  vacuus,  lentiusque 
exordiri  et  a pede  sursum  adseendere  solet,  situ 
horizontali  paulum  diminuitur,  et  si  qua  Iit  incisio 
majorem  minoremve  serosi  laticis  copiam  emittit. 
Pari  modo  morbus  noster  ab  hydrope  celluloso  puer- 
perarum discernitur. 

2)  Tumor  rheumaticus  vulgo  lactea  illa  albe- 
dine  tantaque,  quae  in  Ph.  a.  d.  est,  erga  tactum 
sensilitate  caret.  Dolores  magis  vagi  et  remittentes 
articula  fibrosasque  occupant  partes. 

3)  Emphysema  tumor  est  elasticus  non  dolens. 

4)  A Psoitide  his  distinguitur  signis:  Ibi  do- 

lores, quamquam  acres  atque  ardentes,  in  regione 
lumbali  fixi  sunt,  intumescentia  fere  nulla,  uisi  ab- 
scessus jam  factus  est,  et  abscessu  formato  intume- 
scentia circumscripta  magisque  localis  est,  neque, 
ut  in  Ph.  a.  d.  totum  membrum  occupat.  In  Psoi- 
tide denique  genu  incurvatur,  femurque  versus  ab- 
domen adtrahitur. 

Quid  commemorem  Coxarthrocacen  et  Conar- 

throcacen?  quid  verba  faciam  dc  tumore  albo  genu, 
de  induratione  telae  cellulosae,  de  Psetidoerysipc- 
late  Rustii,  de  Elephantiasi?  nonne,  etiamsi  haec 
illa  intercedat  inter  hos  nostrumque  morbum  simi- 
litudo, primo  statim  intuitu  Phlegmatiam  ab  iis  di- 
scernere poteris? 

AETIOLOGIA. 

Ante  omnia  quaestio  nobis  proponenda  videtur, 
quid  tandem  sit  Phlegmatia  alba  dolens,  quae  ejus 
natura,  quam  causam  proximam  habeat?  — Quas- 
cunque  et  quam  discrepantes  opiniones  varii  scri- 
ptores de  morbi  nostri  indole  protulerint,  in  eo  ta- 
men plurimi  inter  se  conveniunt,  ut  inflammationem 
aliquam  causam  proximam  esse  statuant.  Minus 
autem  hujus  inflammationis  sedes  explorata  est, 
ejusque  indagatio  magnae  inter  medicos  discepta- 
tionis ad  recentissima  usque  tempora  ansam  dedit. 
Quum  enim  hi,  iique  plurimi  vasa  et  glandulas 
lymphaticas  semper  inflammatas  se  observasse  di- 
cant, illi  in  venis  pelvis  et  cruris  primariam  mali 
sedem  quaerendam  esse  argumentari  student;  dum 
alii  morbi  focum  in  nervis  hypogastricis  aut  crura- 
libus inflammatis  ponunt,  alii  telam  cellulosam  aut 
fasciam  muscularem  aut  musculos  ipsos  primo  in- 
flammari serosamque  lympham  vel  pus  in  has  par- 
tes infundi  censent;  alii  hac,  alii  illa  causa  proxima 
malum  procreari  putant.  — Quibus  omnibus 

opinionibus,  quae  a Dr.  Bohm  (18)  diligentissime 
compositae  et  ex  omnibus  partibus  pertentatae  sunt, 
omissis,  statim  ad  eam  sententiam , cui  cum  pluri- 
bus rcccntioribus  nosmet  ipsi  assentimur,  progredi 
liceat.  Ponimus  enim  Phlegmatiae  albae  dolentis 
causam  proximam  in  unius  vel  plurium  majorum 
pelvis  et  huic  proximarum  venarum  inflammatione. 
Sed  statim  ab  initio  concedamus  oportet,  non  om- 
nem pelvis  venarum  inflammationem  eandem  ac  Ph. 
a.  d.  prae  se  ferre  formam  eundemque  habere  de- 
cursum, verum  nostram  Phlebitidem  puerperio,  aut, 
si  extra  puerperium  observatur,  peculiari  quadam 
constitutione  aliisque  causis  nondum  satis  per- 
spectis et  exploratis  in  hanc  quam  supra  descripsi- 
mus formam  transduci.  Neque  etiam  negabimus, 
praeter  venas  alia  quoque  organa  et  systemata  aut 
continuitatis,  aut  affinitatis  legibus  in  statum  inflam- 
matorium postea  induci  posse.  Ubi  igitur  vasa 
glandulasque  lymphaticas,  telam  cellulosam,  liga- 
menta uteri  aliasque  partes  inflammatas  fuisse  post 
mortem  ex  obductione  cadaverum  comperimus,  hanc 
secundariam  aut  sympathicam  inflammationem  fuisse 
dicemus. 

Primum' inflammatoriam  morbi  nostri  naturam 
esse,  nemo  infitias  ire  poterit,  qui  plures  casus  vel 
unum  tantum  Phlegmatiae  albae  dolentis  vidit 
et  observavit.  Omnia  enim  pathognomonica  in- 
flammationis symptomata  percipiuntur,  quae  sunt: 

tumor,  calor  supra  modum  adauctus,  laesa  partis 
affectae  functio;  quod  vero  rubor  plerumque  deest, 
et  e contrario  marmoreus  aut  cereus  albor  obser- 
vatur, id  non  pugnat  contra  inflammationem,  sed, 
uti  haud  raro  inveniuntur  tumores  albi  et  splendidi, 
si  partes  altius  subjacentes  inflammatae  sunt,  ita 
hic  etiam  albus  tumoris  color  altiorem  inflammatio- 
nis sedem  indicat.  Deinde  exitus  morbi  diversi  in 
resolutionem,  exsudationeio , suppurationem,  indu- 
rationem  et  gangraenam,  qui  omnes  nonnisi  inflam- 
mationem sequuntur,  nostrae  favent  sententiae. 

•Denique,  si  quid  ex  juvantibus  et  nocentibus  con- 
jicere licet,  inflammatoria  morbi  nostri  natura  eo 
jam  intelligitur,  quod  curationem  antiphlogisticam 
felicissimi  effectus  omniuinque  saluberrimam  esse 
experientia  docet.  — Jam  vero  argumenta,  quibus 
nixi  Plilegmatiam  albam  dolentem  veram  Phlebiti- 
dem  esse  censemus,  in  medium  proferamus. 

1)  Ph.  a.  d.  secundum  plurimorum  observatio- 
nes homines  leucophlegmaticos,  mulieres  potissimum, 
qualibus  celeberrimus  Puchelt  constitutionem 
phlegmatico-venosam  attribuit,  infestare  solet.  In 
his  autem  hominibus,  ubi  vasa  venosa  sanguine 
abundant,  ubi  sanguis  arterias  perfluens  plus  mi- 
nusve  elementa  et  proprietates  sanguinis  venosi  con- 
tinet, ubi  venae  ipsae  dilatantur  et  irritantur,  Phle- 
bitidem  facilius  posse  exoriri,  nemo  erit,  qui  con- 
tradicat. 

2)  Puerperio,  quod  graviditatem  excipit,  ma- 
xima in  illum  morbum  proclivitas  gignitur.  Si 
vero  respectu  anatomico  et  pathologico  systema  ve- 
nosum inter  graviditatem  et  puerperium  contempla- 
mur, nil  facilius  erit  intellectu,  quam  venas  pelvis, 
et  omnino  eas,  quae  in  partu  aut  mechanico  aut 
dynamico  modo  tanguntur  et  irritantur,  hac  periodo 
magis  quam  alio  tempore  ad  inflammationem  pro- 
nas esse.  (Quantos  enim  in  gravido  utero  plexus 
venosos  invenimus!  quantopere  foetus  situ  in  pelvi 
ejusque  transitu  per  \ias  foetui  penetrandas,  aut 
forcipe,  si  quae  adhibetur  vel  alio  instrumento  ob- 
stetricio venae  pelvis  eaeque,  quae  adjacent,  pre- 
muntur et  irritantur!  In  mulieribus  gravidis  aut 
partum  jam  enixis  non  tantum  venas  uterinas,  ve- 
rum etiam  per  coitsensum  alias  venas  valde  dilata- 
tas esse,  atque  ita  varices  venarum  que  destructio- 
nes saepissime  gigni,  quis  est,  quem  lateat? 

3)  Si  Phlegmatiae  albae  dolentis  et  Phlebitidis 
internae  symptomata  comparamus,  facile  magna  in- 
ter utrumque  morbum  similitudo  deprehenditur. 
Primum  enim  febris  in  phlebitide  pariter  atque  in 
Ph.  a.  d.  ab  initio  synochalcm  prae  se  ferens  cha- 
racterem plerumque  sensim  sensimque  in  febrem 
asthenicam  transit.  Et,  si  qui  sunt,  qui  Phlebiti- 
dem  multo  acutius  et  vehementius  incipere,  multo- 
que rapidiorem  habere  decursum  contendant,  non 
possum,  quin  refragor,  ea,  quam  vir  ingeniosissimus 


22 


et  experientissimus  Schoeni  ei  n (*)  nobis  dedit 
Phlebitidis  descriptione  nixus.  Dolores  in  Phlebi- 
tide aegrotos  vexantes  vehementissimi  sunt  et  atro- 
cissimi;  nonne  idem  in  nostro  morbo  invenimus? 
Dein  in  Phlebitide  haud  raro  intumescentiam  ean- 
demque  extremitatum  inferiorum  occurrere  scripto- 
res commemorant;  sin  vero  haec  intumescentia  ma- 
gis oedematibus  adnumeranda  est,  respiciamus  opor- 
tet totum  morbum  de  quo  agitur,  peculiarem  ha- 
bere speciem  ideoque  tumorem  etiam  alia  in  forma 
sese  manifestare  posse.  Qnae  denique  cum  phle- 
bitide conjunctae  esse  solent  affectiones  hepatis, 
hypochondria  magis  minusve  tumescentia,  ictericus 
angulorum  oculi  orisque  color,  lingua  muco  flave- 
scente obtecta,  vomituritiones  et  vomitus  ipse,  eas- 
dem Phlegmatiam  albam  haud  raro  comitari  supra 
exposuimus. 

4)  Verisimilior  fit  nostra  opinio,  si  exitus  Plile- 
gmatiae  albae  dolentis  fere  eosdem  esse  invenimus, 
in  quos  phlebitis  exire  prona  est.  Uti  in  hac  ita  in 
illa  resolutio  et  valetudinis  restitutio,  quamquam  non 
adeo  raro  fit,  lentissimo  tamen  gradu,  et  plerumque  sine 
ullo  criseos  vestigio  adducitur,  medicoque  maximas 
praebet  difficultates.  Ita  etiam  in  suppurationem 
nec  non  in  exsudationem  laticis  serosi  atque  lym- 

(*)  Allgemeine  und  syecielle  Patliologie  timl  Theraei  e liacli 
1.  F.  S c 1»  o e nl  e i n ’ s Vorlesungen;  nacligeschrieben  un»l  heraus- 
gegeben  vou  einem  seiner  ZuliOrcr.  1U32.  Bd.  I.  S.  251 — 255. 

phatici  in  telam  cellulosam  aliasque  partes  femur  con- 
formantes utrumque  morbum  vel  utriusque  morbi  tumo- 
rem saepius  exire  observamus.  — Gangraenam  etiamsi 
mali  nostri  sequelam  esse  posse  infitias  ire  nolimus, 
tamen,  uti  Phlebitidis,  ita  Phlegmatiae  albae  x^arissi- 
mis  adnumerari  debet  exitibus.  Mors  denique  in 
utroque  morbo  plerumque  vixdum  consumptione  et 
febri  hcctica  adducitur,  nisi  fortasse,  ut  interdum 
fit,  in  morbi  acme,  nimia  symptomatum  vehementia 
aut  accedente  aliqua  organi  nobilioi’is  allectione 
aegroti  exspirant. 

5.  Jam  ad  omnium  firmissimum  ac  potentissi- 
mum  venimus  argumentum,  ex  corporum  Ph.  a.  d. 
demortuorum  dissectionibus  depromtum.  Iu  pluri- 
bus, quas  a medicis  traditas  accepimus  sectionibus, 
licet  et  aliae  partes,  tamen  venae  praecipue 
certa  inflammationis  signa  prae  se  tulerunt.  Ut 
pauca  tantum  ailcramus  exempla,  Davis  quatuor 
nobis  descripsit  cadaverum  dissectiones  a se  ipso 
institutas,  ubi  semper  vel  venam  cruralem  vel  venas 
iliacas,  tam  communem,  quam  externam  valde  ex- 
tensas et  sanguine  coagulato  repletas  sese  invenisse 
expressis  vexabis  dicit.  Vclpcau  tres  Phlegmatiae 

albae  dolentis  casus  enarrans  sectiouibus  cadaverum 

\ 

factis  invenit  venas  oblitcratas,  atque  pus  iix  veixis 
et  vasis  lymphaticis  usque  ad  cor  et  ductum  thora- 
cicum. 111,  Busclx  venas  haud  raro  coarctatas  et 
obliteratas  se  invenisse  concedit,  verum  id  non  cau- 

sam  sed  effectum  morbi  esse  opinatur.  In  corpore 
nuper  hic  in  caritatis  nosocomio  dissecto  pars  ve- 
nae cavae  inferioris  certa  inflammationis  signa  pro- 
didit. Haec  sunt,  quae,  ut  sententiam  nostram  de 
Plilegmatiae  albae  natura  defenderemus,  habuimus. 
Neque  vero  ex  omni  parte  eam  satisfacturum  esse 
in  mentem  nobis  venit  opinari,  quum,  quibus  labe- 
factetur argumenta  sat  multa  proferri  queant  et  a 
Goldmann  (17),  Griinin  (12),  llohm  (18),  aliis- 
que jam  prolata  sint,  quumque,  ut  jam  supra  com- 
memoratum est,  in  morbo  nostro  aliquid  proprii  in- 
esse  videatur,  quod  satis  explicari  nequit.  — Inter 
causas  praedisponentes  omnium  principalem  recte 
statuunt  puerperium.  Quum  vero  in  introductione 
jam  monuerimus,  gravidas  etiam  mulieres  virgines- 
que nec  non  viros  Phlegmatia  alba  dolente  corripi 
posse,  nostrum  nunc  erit  demonstrare,  qualis  sit 
illa  causa,  quae  puerperis  quidem  imprimis  sed 
aliis  etiam  minitetur.  Ilaec  autem  nobis  videtur 
esse  sanguinis  et  potissimum  sanguinis  venosi  abun- 
dantia, vel  si  cum  Cei.  Puchelt  loqui  licet  conge- 
stio venosa  s.  venositas  aucta.  Quam  quidem  ple- 
thoram  universalem  et  praecipue  abdominalem  ma- 
xime graviditate,  ubi  organismus  muliebris  non  se 
solum,  sod  etiam  foetum  nutrire  debet,  et  puerperio 
provocari,  quis  est,  qui  neget?  Sivero,  ut  in  partu 
fit,  vasa  sanguifera  et  imprimis  venosa  comprimun- 
tur et  quacunque  vis  ratione  irritantur,  malum  no- 

strum,  quod  pro  Phlebitidis  specie  habuimus,  causa 
occasiouali  accedente,  facile  exoriri  posse,  concedes. 
Inde  fit,  ut  praeter  puerperas,  eos  potissimum  mor- 
bus infestet,  quibus  est  humorum  abundantia  et  ubi 
praevalet  reproductio,  homines  igitur  obesos,  eos- 
que,  qui  desidiae  dediti,  cibis  nimis  nutrientibus  ni- 
misque  irritantibus  abutuntur,  potusque  justum  mo- 
dum saepius  transgrediuntur.  — Quod  ad  constitutio- 
nem atque  vitae  aetatem  pertinet,  omnem  quidem 
constitutionem  omni  aetatis  tempore  Phlegmatia  af- 
fligi posse  experientia  docet  scriptoresque  testantur, 
sed  jam  111.  IJusch  secundum  ipsius  observationes 
apud  juveniles  foeminas  aeque  atque  aetate  longo 
provectas,  quae  affectionibus  rheumaticis  laborare 
soleant,  quarumque  secretiones  saepius  turbatae  et 
suppressae  fuerint,  frequentissimam  esse  monet. 

Anni  tempora  et  tempestates  haud  multum  va- 
lere ad  phlegmatiam  procreandam  videntur;  attamen 
plurimi  morbi  casus  posteriore  autumni  tempore, 
hieme  nec  non  vere  observantur;  neque  negari  pot- 
est in  aspero  siccoque  frigore  post  aestatem  perfer- 
vidam  majorem  inessc  ad  Phlegmatiam  praedispo- 
sitionem. 

Kespectu  coeli  regionis  habito  morbum  nostrum 
magis  ad  plagas  septentrionales  quam  ad  australes 
pertinere  scriptores  contendunt.  — Causae  occasiona- 
les  duplici  modo  influere  possunt,  aut  actionem  in- 
ternam organorum  sexualium  supra  moduin  irritan- 

te s aut  reproductionem  nimis  retardantes  et  impe- 
dientes. Principalis  et  frequentissima  a plurimis 
affertur  causa  occasionalis  refrigeratio  et  suppressio 
transpirationis  subitanea,  quae  quidem,  si  de  puer- 
peris sermo  est,  vel  jam  in  graviditate,  si  gravidae 
levi  vestimento  indutae  aeri  permeanti  exponantur, 
vel  inter  partum  ipsum,  ubi  mulieres  nudatis  extre- 
mis partibus  inferioribus  in  lectulo  jaceant  aut  in 
sella  obstetricia  sedeant,  vel  post  partum  in  puer- 
perio frigidiore  potu  aut  nimis  cita  vestimentorum 
mutatione  fieri  possit.  At  refrigerio  interdum  mor- 
bum procreari,  etsi  negare  nolimus,  tamen  miran- 
dum est,  cur  tot  gravidae  et  puerperae,  quae  refri- 
gerationi expositae  erant,  a morbo  liberae  manse- 
rint. (luarc  plures  etiam  scriptores  non  adeo  mul- 
tum huic  causae  tribuendum  esse  monuerunt.  Altera 
causa  occasionalis  in  gravibus  partus  laboribus  est 
sita,  ita  quidem,  ut,  si  partus  nimis  protrahitur  ideo- 
que  actio  vitalis  supra  regulam  augetur,  processus 
reproductivus  turbetur,  aut  ut,  si  forcipis  applica- 
tione, exccrebratione  vel  alia  quadam  operatione  ob- 
stetricia vasa  pelvis  mechanico  modo  comprimuntur 
et  irritantur , contusio  aut  inflammatio  traumatica  effi- 
ciatur. lluc  porro  referuntur  vitia  quae  dicuntur  diae- 
tetica, ut  cibi  nimis  largi  et  nutrientes,  spirituoso- 
rura  abusus,  alimenta,  quae  assimilationi  nocent,  pin- 
guia, abdomen  inflantia;  turbata  et  supressa  lactis 

et  lochiorum  secretio;  affectiones  animum  depri- 
ii  mentes,  quales  sunt  ira,  terror  etc.  Omnes  autem 
hae  causae  occasionales  tunc  demum  lMilegmatiam 
albam  dolentem  procreant,  si  praevalet  in  morbum 
proclivitas. 

PROGNOSIS. 

Ex  iis,  quae  de  decursu  et  exitu  Phlegmatiae 
albae  dolentis  disputavimus,  jam  licet  concludere, 
periculosis  ac  molestissimis  morbis  eam  adnumerari 
debere.  Etiamsi  enim  mortem  quidem  non  adeo 
crebro  Phlegmatia  a.  dolente  adduci  observarint,  ta- 

!mcu  decursus  lentus  et  protractus  inultisquc  moles- 
tiis conjunctus,  exitus  in  suppurationem  profusam, 
partiumque  destructionem  nec  non  in  gangraenam, 
morbi  sic  dicti  posthumi,  quales  sunt  femoris  rigi- 
ditas, induratio  partium  affectarum,  musculorum  con- 
tractiones et  claudicatio,  anasarca,  Hydrothorax 
etc.  dubiosam  certe,  et  fere  malam  statuunt  pro- 
gnosin.  Tanto  magis  autem  desperandum  erit  de 
morbi  sanatione,  quo  magis  vires  aegrotantium  sol- 
licitudine animi,  haemorrhagiis  praegressis,  partu  dif- 
ficili etc.  prostratae  sunt  atque  exhaustae.  Pari  modo 
malum  faciendum  erit  praesagium,  si  Ph.  a.  d.  cum 
aliis  morbis,  ut  hepatis,  cordis,  pulmonum,  uteri 
affectionibus  complicata  est.  Morbum  recidivum, 
qui  in  aegrotantium  et  medicorum  fortunam  raro 
tantum  accidit,  Iturus  multo  vehementiorem  et  per- 

niciosiorem  esse,  quam  pristinum  contendit,  alii 
minus  timendum  esse  censent. 

THERAPIA. 

Eaedem  fere,  quae  de  morbi  natura  et  primaria 
mali  sede  nobis  occurrerunt  inter  medicos  opinio- 
num varietates,  in  therapia  revertuntur.  Quum  vero 
simul  cum  plurimis  recentioribus  Phlegmatiam  al- 
bam dolentem  pro  morbo  inflammatorio  habendam 
esse  opinemur,  antiphlogisticam  curationem  saluber- 
rimam esse  experientia  et  medicorum  testimoniis 
nixi,  non  possumus,  quin  affirmemus.  Quae  qui- 
dem quomodo  sit  dirigenda  et  optime  instituenda, 
paucis  exponemus. 

Prophylactica  vix  poterit  adhiberi  curatela  ad 
Phlegmatiam  avertendam,  quum  causae  efficientes 
nondum  sint  satis  notae  atque  exploratae,  quumque 
in  puerperio,  uti  demonstravimus,  maxima  in  mor- 
bum existat  proclivitas.  Nihilominus  tamen  cujus- 
vis  erit  medici,  cujus  curae  praecipue  mulieres  gra- 
vidae et  puerperae  traditae  sunt,  illas  adhortari,  ne 
refrigerationi  sese  exponant,  ne  nimia  ciborum  po- 
tusque copia  obruantur,  ut  alimentis  nimis  nutrien- 
tibus et  irritantibus  omniumque  spirituosorum  usu 
abstineant,  ne  nimis  magnos  multosquo  exerceant 
corporis  motus  et  ne  nimis  vehementibus  pathema- 
tibus  animum  deprimant  et  sollicitent. 

Jam  vero,  si  malum  certis  signis  pathognomo- 

ilicis  sesc  manifestare  incipit  methodus  curandi  an- 
tiplilogistica  in  auxilium  vocanda  est,  ita  tamen  ut 
complicationibus,  si  quae  existunt  aut  aliis  momen- 
tis accedentibus  moderetur  et  minuatur.  Sanguinis 
detractionem  universalem,  venaesectionem  tunc  de- 
mum instituendam  esse  docent  scriptores,  si  febris 
maxime  inflammatoriam  prae  se  fert  naturam,  si 
constitutio  aegroti  habitusque  plethoricus  aut  aliud 
quoddam  quod  mortem  minitetur  signum  eam  pos- 
tulent. Interne  plerumque  sufficit  febris  aggressio- 
nes emulsione  simplice  mitigare  vel  oleosa,  cui,  im- 
primis si  affectio  rheumatica  simul  existit,  unum  vel 
duo  grana  tartari  stibiati  addi  possunt.  Si  vero 
sensibilitas  nimis  augetur  aegrotique  dolores  velie- 
mentiores  reddunt,  remedia  sedantia,  narcotica,  aut 
sola,  aut  simul  cum  emulsionibus  danda  sunt;  ab 
opii  tamen  usu  in  primo  morbi  stadio  abstinendum 
est,  quum  illud  vasorum  actionem  rfimis  irritet  et 
congestiones  versus  caput  efficiat.  Deinde  curan- 
dum est,  ut  obstipatio,  quae  plerumque  observatur 
tollatur  alvique  secretiones  fiant  regulares.  Quem 
ad  finem  clysmata  applicentur  aut  interne  salia  vel 
alia  remedia  purgantia  dentur.  A multis  medicis 
jam  ab  initio  morbi  calomel  conjunctum  cum  Extr. 
Hyoscyami  laudatur.  Cujus  usum  III.  Busch  in 
posterius  morbi  tempus  differendum  esse  praescri- 
bit; et  J)r.  Grotzner,  nisi  prius  orgasmus 
vehemens  mitigatus,  pulsusque  frequentia  et  pleni- 

tudo  venaesectione  minuta  fuerit,  Calomelanos  usu 
molestissimum  ptyalismum  procreatum  esse,  sese 
plerumque  vidisse  testatur.  Si  omnibus  liis  medi- 
caminibus adhibitis  erethismus  vasorum  perdurat 
nonnulli  medici  et  praecipue  Dr.  Groetzner  Di- 
gitalem in  forma  infusi  quasi  remedium  specificum 
commendant,  ita  quidem,  ut  dosi  crescente  a semi- 
scrupulo  ad  drachmam  usque  in  colatura  unc.  VI. 
Digitalis  praebeatur,  quo  dato  diuresis  etiam  plus 
minusve  in  Ph.  a.  d.  suppressa  melius  succedit. 

Quod  ad  tumoris  pertinet  curationem,  numquam 
negligi  debet,  dummodo  subtilissimus  in  regione  in- 
guinali  aut  hypogastrica  percipitur  dolor  hirudines 
easque  magna  in  copia  viginti  circiter  usque 
ad  triginta  loco  affecto  applicare,  et  ut  sanguis 
satis  diu  e vulneribus  destillet  membrum  balneo  te- 
pido inferri  ant  pannis  laneis  circumvolvi  debet. 
Quarum  hirudinum  applicatio,  nisi  dolores  remittunt 
saepius  repetenda  est.  Jam  tumore  magis  magis- 
que crescente  in  locum  affectum  aut  unguentum  hy- 
drargyri  cinereum  aut  oleum  Ilyosc.  coctum  infri- 
cetur;  ubi  vero,  uti  saepins  accidit,  tumoris  sensibi- 
litas  tanta  est,  ut  ne  subtilissimus  quidem  tactus 
toleretur,  aptius  est,  totum  membrum  ad  digitos  us- 
que panno  laneo  involvere.  Valde  autem  curandum, 
ne  jam  in  morbi  initio  cataplasmatibus  emollienti- 
bus vel  aliis  remediis  externis,  quae  suppurationem 
maturant  adhibitis  tumor  in  abscessum  transeat. 

Quae  quidem  curandi  ratio  non  solum  ea  de  causa 
rejicienda  est,  quod  aegrotorum  dolores  magnopere 
augentur,  verum  etiam,  quod  resolutio  tumoris  om- 
nino non  adeo  proni  ad  perniciosum  partesque  cir- 
cumjacentes destruentem  exitum  in  suppurationem 
remediis  aptis  justoque  tempore  applicatis  facile 
potest  effici.  Pari  modo  abstineas  ab  omnibus  fo- 
mentis humidis  sive  aqua,  sive  vino,  sive  aceto  ma- 
defactis, quum  experientia  satis  superque  docuerit, 
nihil  pejus  in  tumorem  discutiendum  efficere,  quam 
quodcunque  sit  fluidum.  Si  tandem  morbi  transitus 
in  alterum  stadium,  in  exsudationem  impediri  nequit, 
vesicatoria  potissimum  ab  anglicis  medicis  quovis 
mali  stadio  commendata,  justum  locum  occupant, 
quae  quidem  a plurimis  in  periscelidis  forma  circa 
femur,  haud  procul  a genu  articulatione  circumli- 
gantur, ab  aliis  altius,  plerumque  in  suris  applican- 
tur. Superficies  excoriata,  ut  per  unam  vel  duas 
hebdomades  aperta  maneat  vinctura  unguentis  irri- 
tantibus illita  circumcingitur.  I11  casibus  pertinacis- 
simis, ubi  exsudaiione  perfecta  malum  adhuc  per- 
durat, 111.  Busch  oleum  Terebinthinae,  inflamma- 
tione et  febri  sublata  magno  cum  fructu  interne 
dedit.  % # 

Morbi  sic  dicti  posthumi , si  omnino  sanabiles 
sunt,  iis,  quae  mali  natura  indicat  et  ars  medica 
praescribit  remediis  repelluntur. 


LITTERATURA. 


¥ 

1 Franc  Mauri?eau:  Traite' des  maladies  des  femines  gros- 

s„  «,'a.  0,11...  ,«i  — 

2.  Re  Sauvages:  Nosologia  medica  etc.  1163.  «rd.  A. 

Gen.  31.  Spec.  5.  Lipsiae  1197.  edid.  Raiuel. 

3 Cliarles  Bran.lon  Trye:  An  Essay  on  tlie  swelling  of 
,he  loiver  extremities  incident  to  lying  in  women.  Lond.  1192.  8 

4 c liari  AVhite:  Inquiry  into  tlie  nature  and  cause  of 
that  Suelling  in  one  or  both  of  the  lower  extremUies  which  so- 
metimes  luppen»  to  lying  in  Women.  Edit.  pnma  Wamngton 

1784.  Edit,  secund.  Manchester  1801. 

5 L J Boer:  Abhandlungen  und  Versuche  gelmrlshulfh- 

ehen  inU.  AVien  1792.  Part.  II.  pag.  118-124.  -Beber  eine 

Art  Sclienkelsclnnerz  bei  Kindbetterinnen  etc.“ 

Arl  « I CH.  S tark : Archir  «.  die  GeWsMilfe  et,  B II. 

St  Jena  1789,  «U:  «Sachtleben:  Anmerkungen  und  Beoback- 

f uber  au,  Natur  und  Heilung  der  Milchversetzungen. 

tungen.  uber  ^ on  crurilis  or  Pklegmasia 

«■«- >1K “• 

Hal!l9.  JoknBurns:  The  principies  of  midwifery  etc.  Four.h 
Edit.  London  1817.  - (A*  - Englis^en  Uhersetzt  ron  K«l- 

rin.  Stettin  1820.  8.  y.  607-612.  Cap.  X .) 


10.  Carus:  Lelirbuch  der  Gynaekologie.  Leipzig  1820.  8. 

Bd.  U.  S.  556.  2.  Auli.  1828.  8. 

11.  Lud.  Aug.  St  rure:  Commentatio  de  Phlegm.  a.  d 

quindecim  observationes  practieas  continens.  Tuhingae  1825.  8 

12.  Henric.  Gothofred.  Grimin:  Quaedam  de  Pblegm 
alii,  dol.  Pathologia,  Diss.  inaugural.  medie.  Berolin.  1826.  8. 

13.  Luc.  J.  BoSr:  Libri  de  arte  obstetric.  Viennae  1830 

14.  J.  Groetzner,  Dissert.  inaugural.  med.  de  Ph.  a.  d 
Wratislar  1832.  4.  acced.  Tab.  lap.  insculp. 

15.  L.  F.  Froriep:  Notizen  aus  dem  Gebiete  der  Natur 
uiul  Heilkunde.  Erfurt.  (Bd.  VI.  1823.  No.  124  S.  215.  etc.) 

16.  Rusts  Magazin  fUr  die  gesammte  Heilkunde.  Berl.  1829 
B.  XXVIII.  Heft  III.,  ubi  Dr.  Groetzner:  Ueber  einige  wicli 
lige  Krankheiten  der  WOcbnerinnen.  Et  Hankl,  1827.  Bd.  XXIV 
p.  344—387. 

17.  Buscb:  Gemeinsame  deutsebe  Zeitschrift  ftir  Geburts 
kunde.  Weimar  II.  1827.  III.  1828. — In  eodem  libello:  Gold 
inann:  Einiges  iiber  Plilegm.  alb.  dol.  puerperarum  und  r.  Am 
inon:  Fall  einer  Phl.  a.  d.  ausserhalb  des  Woclienbetts  mit  todt 
licliem  Ausgange. 

18.  Albert  Ruil.  Eduard.  Bolim  dissert.  inaugural.  med 
de  Phlegm.  alb.  dol.  Pathologia.  Berol.  1033. 

19.  Ebrii ardts  inedizinisch-cliirurgiscbe  Zeitung.  Insbruck 
(Purdy). 

20.  Neue  Samml.  auserl.  Abliandlgn.  zum  Gebrauch  prakti 
seber  Aerzte.  Leipz.  1829.  XIII.  p.  357.  et  1813.  XIV.  p.  483. 


V i T 


A. 


17 

"^go,  Fridericus  Aemilius  JViedemann , natus  Nmn- 
burgi  die  tertio  mensis  Decemb.  a.  MDCCCX  patre 
Gustaro  et  matre  Friderica  e gente  Eckardt , qui- 
bus carissimis  parentibus  adhuc  superstitibus  gaudeo, 
evangelicam  confiteor  fidem. 

Primis  litterarum  rudimentis  iu  schola  publica 
urbis  patriae  instructus  gymnasium  provinciale  »l*orta« 
dictum  adii,  quod  sub  rectore  Cei.  Ilgen  nunc  be- 
ati laete  floruit,  ibique  sex  per  annos  in  litteras  in 
cubui.  Maturitatis  testimonio  dimissus  incuntc  hieme 
anni  MDCCCXXX  Halam  me  contuli,  ubi  ab  111. 
Prof.  Blume  t.  t.  Prorcctore  Magnifico  Universita- 
tis llalae  - Vitcnbergensis  civibus  adscriplus  et  ab 
111.  Prof.  MecJeel  t.  t.  medicorum  ordinis  Decano 
maxime  spectabili  ia  album  Ordinis  medici  relatus 
sum.  llasce  scholas  ibidem  per  unum  annum  fre- 
quentavi: 111.  Meekel  Anatomiam  corporis  humani 
et  cadaverum  rite  incidendi  artem;  111.  Prof.  Sc/ncei- 
ger  Chemiam  tljcoreticpin  corporum  anorganicorum : 
111.  Prof.  Kaendx  Physicen  ; 111.  Prof.  Spreugel  nunc 
beati  ISotanicen;  111.  Prof.  Fripdlaeuder  Encj  clopac- 
diam  et  Methodologiam  medicinae;  111.  Prof.  JSitzseh 
Zoologiam;  111.  Prof,  Germar  Mineralogiam.  lude 


I IHeidelbergaiu  profectus  sum,  ubi  duos  per  annos 
1 loci  suavitate  et  praeceptorum  humanitate  captus  fe- 
j llicissimam  vitam  degi.  Ab  111.  Prof.  Lmbreit  t.  t. 

! I Rectore  Magnifico  inter  cives  academicos  receptus 
iper  biennium,  quo  ibi  versatus  sum  hisce  interfui 
| praelectionibus : 111—  Prof.  Tiedemann  anatomiae  et 
| physiologiae,  et  historiae  foetus;  nec  miuus  vir  ille 
i egregius  exercitationes  meas  anatomico-practicas  mo- 
i ideratus  est:  111.  Prof.  Gmelin  Chemiae  theoreticae  et 
i praeficae  corporum  organicorum  et  anorganicorum  j 
111.  Prof.  Leuckardt  Anatomiae  comparatae;  111. 
IProf.  Puchelt  pathologiae  universali  et  speciali;  111. 
Prof.  Dierbach  materiae  medicae  et  arti  formulas 
concinnandi;  III.  Prof.  Chelius  Chirurgiae  uuiver- 
; sali  et  speciali  nec  non  arti  ophthaliniatrici ; III. 
Prof.  JVaegele  arti  obstetriciae.  Praeterea  scholas 
i clinicas  ibi  frequentavi  chirurgicas  et  ophthalmiatri- 
i cas  Professoris  Chelius , medicas  Prof.  Puchelt,  ob- 
stetricias Professoris  Naegele.  Exeunte  autumno 
a.  MDCCCXXXIII  Berolinum  profectus  ibique  a 
rectore  magnifico  III.  Slrauss  in  Universitatis  civium 
acadcmicorum  numerum  receptus  et  a decano  spe- 
ctatissimo III.  Jiusch  inscriptus  has  scholas  clinicas 
adii:  medicas  111.  liartels  et  Cei.  I Vo/JJf",  policlinicas 
Cei.  Truesledt , chirurgicas  111.  Rust.  Praeterea  per  an- 
num in  exercitu  regio  viro  doctissimo  Cei.  Eck  duce 
medici  militaris  munere  functus  sum.  Omnibus,  quos 
dixi,  viris  illustrissimis  de  me  valde  meritis  summas 
gratias  ago  et  eorum  momoriam  pio  gratoque  animo 
setuper  servabo. 

Tentaminibus  vero  et  philosophico  et  medico 
atque  examine  rigoroso  coram  gratiosa  facultate  me- 
dica superatis  spero,  fore,  ut,  dissertatione  thesibus- 
que  defensis  summi  in  medicina  et  chirurgia  ho- 
nores in  me  conferantur. 


THESES  DEFENDENDAE. 


1.  Phlegmatia  alba  dolens  nonnisi  antiphlo - 
gosi  sanari  potest. 

2.  Febris  asthenica  existit. 

3.  Fulgor  lampadis  oculo  magis  nocet  quam 
candelae. 

4.  Matris  imaginatio  ad  foetus  conforma- 
tionem influit. 

5.  Ulcera  intestinalia , quae  in  altero  typhi 
abdominalis  stadio  oriuntur , pro  exanthe- 
matibus habenda  sunt. 


